Weermag-helikopter stort neer in Centurion, 2 kritiek | Netwerk24
Twee mense is in ’n kritieke toestand nadat die weermaghelikopter waarin hulle was, Donderdag omstreeks 14:00 in Centurion neergestort het.
Dit was op die hoek van die R101-pad en Saxby-laan naby die Zwartkop-gholflandgoed.
Die twee beseerdes is op die ongelukstoneel deur paramedici gestabiliseer voordat hul na die Netcare Unitas-hospitaal geneem is, sê Charles Mabaso, woordvoerder van die Tshwane-nooddienste
“Albei het veelvuldige beserings opgedoen en is in ’n kritieke toestand.
“Dit is onduidelik wat die oorsaak van die ongeluk was,” sê Mabaso.
Motoriste word aangeraai om dié omgewing te vermy.
Die ongelukstoneel in Centurion waar ’n weermaghelikopter die Agusta A-109E LUH Donderdagmiddag neergestort het. Foto: Best Care
Meer oor: Centurion | Neergestort | Kritieke Toestand | Ongeluk